I CONVOCATÒRIA DE PROJECTES INTRALAB PER AL FOMENT DE LA TRANSFORMACIÓ DIGITAL EN LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/36687)
  + [Valencià](/va/acuerdo/36864)






Selector de idioma

Leer

* [Español](/es/acuerdo/36991)
* [Valencià](/va/acuerdo/36214)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





I CONVOCATÒRIA DE PROJECTES INTRALAB PER AL FOMENT DE LA TRANSFORMACIÓ DIGITAL EN LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===================================================================================================================================================================

Secretaria General

Butlletí Oficial Universitat d'Alacant





I CONVOCATÒRIA DE PROJECTES INTRALAB PER AL FOMENT DE LA TRANSFORMACIÓ DIGITAL EN LA UNIVERSITAT D'ALACANT

Data d'aprovació
:   07/03/2023

Data de publicació
:   09/03/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/36188)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/36216)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/36620)
  + [Compartir acuerdo en 

    X](https://twitter.com/intent/tweet?via=UA_Universidad&text=I CONVOCATÒRIA DE PROJECTES INTRALAB PER AL FOMENT DE LA TRANSFORMACIÓ DIGITAL EN LA UNIVERSITAT D'ALACANT&url=https://www.boua.ua.es/va/acuerdo/36921)

**Títol:** I CONVOCATÒRIA DE PROJECTES INTRALAB PER AL FOMENT DE LA TRANSFORMACIÓ DIGITAL EN LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 7 de març de 2023

I CONVOCATÒRIA DE PROJECTES INTRALAB PER AL FOMENT DE LA TRANSFORMACIÓ DIGITAL EN LA UNIVERSITAT D'ALACANT

1.     Objecte de la convocatòria i procediment de concessió

Les universitats funcionen com a petites ciutats, és a dir, tenen característiques semblants a les poblacions (serveis, ciutadans, òrgans de govern, etc.). Aquesta característica les converteix en una espècie de laboratori de petites ciutats amb un entorn controlat en què es pot experimentar i traure profit d'investigacions que van dirigides a la societat.

Arreplegant la idea anterior, el Laboratori per a la Transformació Digital de la Universitat d'Alacant (IntraLab) té com a objectiu fer més dinàmics els processos d'innovació que contribuïsquen a solucionar problemes o necessitats de la Universitat i aprofitar la capacitat científica i tecnològica dels seus mateixos equips d'investigació.

Es llança la convocatòria de projectes IntraLab 2023 i es convida a tots els grups d'investigació de la Universitat a proposar els seus projectes de transformació digital per a la UA en el si del Vicerectorat de Transformació Digital durant l'any 2023.

L'objecte d'aquesta convocatòria és la concessió d'ajudes, en règim de concurrència competitiva, per a estimular la participació d'equips d'investigació de la Universitat d'Alacant perquè puguen implementar solucions digitals innovadores en l'àmbit universitari. D'aquesta forma, es compleixen dos objectius: primer, millorar els serveis digitals a tota la comunitat universitària i, d'altra banda, servir de llançadora de prototips perquè siguen més fàcilment extrapolables a la societat.

2.     Requisits de les persones beneficiàries

Aquestes ajudes tenen dues modalitats:

Modalitat A: Projectes de transformació digital oberts proposats per equips d'investigadors.

Modalitat B: Projectes de transformació digital específics proposats pel Vicerectorat de Transformació Digital.

Les ajudes de totes les modalitats seran executades per equips d'investigació de la Universitat d'Alacant i tenen les característiques següents:

Modalitat A: projectes de transformació digital proposats per equips d'investigadors de la Universitat d'Alacant. En aquesta modalitat s'estableixen dues subcategories:

-      A1. Projectes d'implantació: es tracta de projectes que es poden desenvolupar i implementar completament en la Universitat dins d'un termini d'execució de fins a 12 mesos.

-      A2. Projectes de prospecció: es tracta d'estudis conduents a analitzar la viabilitat d'implantació d'un determinat prototip en la Universitat. Aquest tipus de projectes té una duració de fins a 6 mesos.

Modalitat B: projectes de transformació digital, que cal executar en un termini de 12 mesos proposats pel Vicerectorat de Transformació Digital. Els projectes proposats per a aquesta convocatòria, com també els seus requisits s'especifiquen en l'Annex I.

3.     Nombre i dotació de les ajudes

La quantitat màxima destinada a finançar les ajudes d'aquest subprograma serà de 70.000 euros d'acord amb les disponibilitats pressupostàries i consignades en l'aplicació pressupostària 87.79.2G.86.65 del pressupost de despeses per a projectes del Vicerectorat de Transformació Digital

L'ajuda màxima concedida per a les modalitats A1 i B serà de 20.000 euros per projecte, mentre que l'ajuda màxima concedida per a la modalitat A2 serà de 10.000 euros.

La totalitat de l'ajuda es tramitarà a través d'un encàrrec intern del Vicerectorat de Transformació Digital a l'equip investigador al qual s'haja concedit l'ajuda.

4.     Termini i procediment de presentació de sol·licituds

4.1. Termini de presentació

Per a la modalitat A, el termini de presentació de sol·licituds serà del 15 al 26 de maig del 2023 els dos dies inclusivament.

Per a la modalitat B, el termini de presentació de sol·licituds serà del 13 al 20 de març del 2023 els dos dies inclusivament.

4.2. Procediment de presentació

La sol·licitud serà presentada per la persona investigadora responsable de l'equip (IP) i es dirigirà al Vicerectorat de Transformació Digital. Es presentaran únicament a través del registre electrònic de la Universitat d'Alacant (UACloud: E-Administració >Tràmits > Generals > Instància genèrica).

La instància genèrica s'identificarà amb el nom de "Convocatòria INTRALAB2023" i s'hi indicarà tant la relació de membres de l'equip investigador com la modalitat triada (A1, A2 o B).

Un mateix investigador només pot ser IP d'un projecte, o participar (no com a IP) en dos projectes.

S'adjuntarà la documentació següent:

A la instància genèrica, cal adjuntar una memòria del projecte en un arxiu PDF que seguisca el format següent: grandària de pàgina A4, font Arial amb grandària 12, interlineat d'espai i mig i una extensió màxima de 8 pàgines. Aquesta memòria ha d'incloure, almenys, els apartats següents:

-      Antecedents i estat actual del tema.

-      Objectius concrets i beneficis del projecte per a la Universitat.

-      Hipòtesi, metodologia i pla de treball.

-      Experiència de l'equip en el tema objecte del projecte.

-      Pressupost detallat del projecte que en cap cas podrà ser superior a la dotació establida en aquesta convocatòria.

-      Només per a projectes de les modalitats A1 o B:

o   Proposta de transferència de coneixement al Servei d'Informàtica (lliurables, formació si esca...).

o   Previsió dels recursos necessaris per al manteniment de la solució a llarg termini.

o   Anàlisi de riscos i pla de contingència associat.

5.     Criteris d'adjudicació

5.1 En el cas de la modalitat A1 es valoraran els aspectes següents:

5.1.1 Experiència (fins a 10 punts): Es valorarà l'experiència investigadora de l'equip en la temàtica del projecte (publicacions, projectes, patents...)

5.1.2 Complexitat (fins a 15 punts): Es valorarà que el temps de desenvolupament i implantació estiga d'acord amb els requisits de la convocatòria i els costos de manteniment siguen tractables per la Universitat.

5.1.3 Alineació amb el Servei d'Informàtica (fins a 10 punts): Es valorarà que la tecnologia es puga integrar i mantenir fàcilment pel Servei d'Informàtica per a assegurar-ne la durabilitat.

5.1.4 Valoració de la memòria (fins a 15 punts): Es valorarà la claredat de la informació, el detall i l'exactitud de la proposta.

5.1.5 Riscos (fins a 10 punts): Es valorarà que el projecte no tinga riscos elevats que suposen no aconseguir els objectius o bé que d'existir aquests, s'acompanye d'un pla de contingència per a tractar les possibles dificultats.

5.1.6 Benefici (fins a 15 punts): Es valorarà que el projecte supose una innovació real en l'ecosistema universitari davant de les solucions ja implementades.

5.1.7 Impacte (fins a 15 punts): Es valorarà l'extensió de l'impacte en la comunitat universitària (nombre de persones beneficiades).

5.1.8 Abast investigador (fins a 5 punts): Es valorarà positivament que en el projecte col·laboren investigadors de diferents disciplines.

5.1.9 Alineació estratègica (fins a 5 punts): Es valorarà que el projecte coincidisca amb una o diverses de les línies d'interès següents:

-      Assistents conversacionals avançats.

-      Dispositius IoT per a la millora del Campus.

-      Gestió intel·ligent de l'aparcament al Campus.

-      Comptage automàtic de persones en estades.

5.2 En el cas de la modalitat A2 únicament es valoraran els criteris dels apartats 5.1.1, 5.1.4, 5.1.5, 5.1.6, 5.1.7, 5.1.8 i 5.1.9 expressats anteriorment per a la modalitat A1.

5.3 En el cas de la modalitat B únicament es valoraran els criteris dels apartats 5.1.1, 5.1.2, 5.1.3, 5.1.4 i 5.1.5 expressats anteriorment per a la modalitat A1.

5.4 Perquè una proposta puga ser beneficiària per a la recepció de l'ajuda ha de superar les puntuacions mínimes següents:

-      Modalitat A1: 70 punts

-      Modalitat A2: 50 punts

-      Modalitat B: 40 punts

6.     Òrgan gestor i Comissió de Valoració

6.1. Òrgan gestor

L'òrgan gestor de la convocatòria, Vicerectorat de Transformació Digital, s'encarrega de l'ordenació i la instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència, Vicerectorat de Transformació Digital, contacte: jk.qrqfvhsn@qz.hb.

Quan la sol·licitud no reunisca els requisits o no s'acompanye la documentació que siga exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la petició prèvia resolució que haurà de ser dictada en els termes previstos legalment.

6.2. Comissió de valoració

La Comissió encarregada de la valoració de les sol·licituds, Comissió d'Avaluació.

Els criteris de valoració són els que arrepleguen el punt 5 d'aquesta convocatòria. La Comissió aplicarà aquests criteris d'avaluació i farà una relació prioritzada de les sol·licituds avaluades. En igualtat de puntuació entre les propostes, es prioritzarà aquelles sol·licituds que no hagen rebut l'ajuda sol·licitada en els dos últims anys i s'aplicarà l'acció positiva a favor del sexe menys representat en les sol·licituds beneficiàries. La convocatòria podrà declarar-se deserta si no hi ha sol·licituds que aconseguisquen les puntuacions mínimes expressades en l'apartat 5.4.

La comissió tindrà la següent composició:

Presidència:

-      Vicerector de Transformació Digital.

Secretaria:

-      Director del Secretariat de Tendències i Projectes Tecnològics

Vocals:

-      Vicegerent de Tecnologies de la Informació

-      Director del Servei d'Informàtica

-      Responsable de la Unitat d'Accessibilitat Digital

Tots i cadascun dels membres integrants de la Comissió de Valoració hauran d'emplenar i signar el [document DACI](https://sc.ua.es/es/subvenciones/unidad-subvenciones/documentacion-y-guias.html) següent que es troba en l'Annex II d'aquesta plantilla.

7.     Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://web.ua.es/va/vr-tdigital/convocatories.html>, que substitueix la notificació a les persones interessades i produeix els mateixos efectes.

Atesa la proposta formulada per l'òrgan instructor, les ajudes s'adjudicaran de manera provisional en el termini d'un mes a partir de la finalització del termini de presentació de sol·licituds per resolució del Vicerectorat de Transformació Digital, i s'estableix un termini de 3 dies hàbils per a la presentació d'al·legacions. Aquesta resolució es publicarà en la pàgina web del Vicerectorat de Transformació Digital i complirà tots els efectes de notificació practicada.

Una vegada motivades i resoltes les al·legacions presentades per les persones interessades, el Vicerectorat d'Investigació dictarà la resolució definitiva corresponent de concessió que es notificarà a les persones interessades.

8.     Marc legal i pressupostari

L'ajuda assignada s'ajustarà als principis de la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

La dotació de les ajudes d'un màxim de 70.000 euros serà sufragada amb càrrec al capítol VI 06.73.0L.41.72 del pressupost del Vicerectorat de Transformació Digital. L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

9.     Obligació i justificació de les persones beneficiàries

Las obligacions de les persones beneficiàries d'aquesta convocatòria són:

En un termini màxim de 3 mesos des de la data de finalització del període d'execució dels projectes, l'investigador o la investigadora principal haurà de remetre al Vicerectorat de Transformació Digital l'informe final on es faça constar els resultats obtinguts, la justificació de la utilització de l'ajuda rebuda d'acord amb el pressupost inclòs en la sol·licitud i, en el cas de les modalitats A1 o B, un informe sobre l'impacte preliminar del projecte sobre la comunitat universitària.

10.  Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de (investigació). La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment de la persona interessada expressat en la sol·licitud de participació en aquesta. En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat esmentada.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica <https://seuelectronica.ua.es/va/index.html>. Podeu, així mateix, posar-vos en contacte amb el delegat de protecció de dades a través de l'adreça [mll@te.fc](mailto:tkk@cq.zs).

Podeu consultar la informació addicional i detallada sobre Protecció de Dades, els vostres drets i la Política de Privacitat de la Universitat d'Alacant en l'enllaç següent: [https://seuelectronica.ua.es/va/privadesa.html](https://seuelectronica.ua.es/es/privacidad.html)

11.  Recursos

Contra la convocatòria, les bases i tots els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 23 de febrer del 2023

La rectora,

P.D. (resolució rectoral de 22/12/2020),

El vicerector de Transformació Digital

Rafael Molina Carmona

Annex I: Projectes específics per a la Modalitat B

B1: Obertura del sistema de panys electrònics de la UA mitjançant dispositius mòbils.

o   Requisits

-  Es desenvoluparà una aplicació per a mòbil per a l'obertura de panys dotats amb els dispositius HID iCLASS R10 i VANDERBILT VR10.

-  L'aplicació desenvolupada ha de ser operativa per a dispositius amb sistema operatiu Android i IOs dotats de tecnologia NFC.

-  L'aplicació ha de complir amb els estàndards d'usabilitat i accessibilitat descrits per la Unitat d'Accessibilitat de la UA:

<https://web.ua.es/va/accesibilidad/unitat-d-accessibilitat-digital.html>

-  L'aplicació ha d'estar dissenyada per a compartir informació amb l'ERP de la Universitat d'Alacant amb la finalitat de:

·         Poder gestionar el sistema de permisos dels usuaris en l'app

·         Poder gestionar l'alta/baixa dels usuaris en l'app

-  Per a una millor integració de la solució i com a garantia de sostenibilitat, l'equip investigador es compromet a la supervisió del desenvolupament del projecte per part dels Serveis d'Informàtica i Seguretat de la UA.

-      B2: Generació d'un catàleg de dades obertes i un cercador intel·ligent associat

o   Requisits

-  Fer un punt d'entrada únic que permeta localitzar les dades que la UA ofereix basat en un CRAWLER intel·ligent i en la introducció de metadades correctes en la informació a visibilitzar.

-  El sistema fet ha d'estar d'acord amb l'Ecosistema de dades Obertes de la Universitat d'Alacant que pot descarregar-se en l'enllaç següent:

<https://datos.ua.es/va/documentos/documentos/libro-ecosistema-de-datos-abiertos-de-la-universidad-de-alicante2.pdf>

-  Per a una millor integració de la solució i com a garantia de sostenibilitat, l'equip investigador es compromet a la supervisió del desenvolupament del projecte per part del Servei d'Informàtica i la Unitat Tècnica de Qualitat de la UA.





[Carretera Sant Vicent del Raspeig s/n  
03459 Sant Vicent del Raspeig - Alacant  
 Tel. 73 256 0766 - Fax 76 156 4298](https://www.google.es/maps/@80.506845,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12474&trk=tyah&trkInfo=tarId%1R9309581618201%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)